Brief History of Barangay Tucal
Sakbay nga nailasin a kas Barangay iti Tucal adda pakaistoryaan na nga nakaibasaran no kasano nga napanaganan iti Barangay Tucal. Idi a panawen saan pay a naisina daytoy a Barangay. Maysa daytoy a Sitio a saksakupen iti Barangay Aggub. Kinuna dagiti immuna a nagnaed a tattao, ti nagan na daytoy ket Sitio Tungkal. No kasano a nagbalin ken nabaliwan iti nagan na ket gapu ta idi a panawen kaykayat a pagpaspasyaran dagiti tattao. Adu ngamin a banag a makaay-ayo a Makita kas kadagiti kaykayo nga agbungbunga, adu iti lames a makalapan iti wa-ig ken iti kataltalunan ken nalami-is a miniyungan. Dagiti tattao nga um-umay iti daytoy a Sitio ket masmasda-aw da ta no apay dagiti bab-balay ket adda tungkal na kada suli, no agdamag dagiti tattao kadagiti panglakayen iti daytoy a Sitio ket sungbat da ket nalaglagda iti balay nu adda TUNGKAL na.
No kasano a nagbalin iti Sitio Tungkal a Barangay Tucal ket maipagu kadagiti ubbing. Ngamin nu agawis dagiti ubbing nga mapan da iti daytoy a Sitio ket kuna da “ Intayon mapan tayo idiay Tucal”.
List of Barangay Officials
eng_Latn ilo_Latn ilo_Latn eng_Latn